313 Recolere uel Recordari

Homo debet pertinere recolere pertinencia ad Deum et ad seipsum et ad proximum. Pertinencia ad Deum sunt mandata potestatis, judicia equitatis, beneficia bonitatis.

Primo, ergo mandata Dei sunt recolenda, sicut passus per quem debet homo transire, Psal. [102:18]: *Memores mandatorum ipsius ad faciendum [ea]*. Sunt ergo verba Dei recordanda ad credendum, ad faciendum, ad docendum, non sicut Judei, Matt. 27[:63]: *Domine, recordati sumus*, quod *seductor ille*, etc.

Secundo, sunt recordanda Dei iudicia, ut de similibus coniecturent simile iudicium futurum. Sicut cornicula mortuam suspensam in agro, Luc. /f. 97va/ 16[:25]: *Fili, recordare* quod recepit *bona in vita*, etc., vsque *cruciaris.* Vnde notabile est quod ante mortem diues preponitur Lazaro, sed post mortem econtro sic modo diuites pauperibus dominantur, sed postmodum alter erit. Ergo recordare Esau exhereditati propter gulam.

¶ Diluuium factum propter luxuriam, serui inutiles incarcerati propter accidiam, diuitis dampnati propter auariciam, Pharonis submersi propter inuidiam, Luciferi precipitati propter superbiam et uoluntatem peccare, Deut. 7[:18]: *Recordare* quid *fecerit Dominus Deus Pharaoni*. Pulcre se corrigit qui per alium se castigat.

¶ Exemplum de leone et catulo verberato. Sed heu quia Dan. 13[:9] dicitur de senibus *declinaverunt oculos* ne *viderent cælum*, nec recordati sunt judiciorum.

¶ Tercio, recordanda sunt Dei beneficia. Nam talium obliuio perit ingratitudinem, Jer. 18[:20]: *Numquid redditur pro bono malum*, et sequitur, *Recordare quod* fecerint *in conspectu tuo* et loqueret *pro eis bonum*. Hec autem beneficia Dei sunt tria.

Quorum primum est justificacionis, sicut sanatus meruiuit medici, Deut. 16[:12]: *Recordaberis* quia servus fuisti *in* terra Ægypti, que interpretur tenebra, angustia, seu tribulacio, id est, in peccato quod obnubilat rationem, eligentem, et conscienciam. Remurmurantem angustat voluntatem ad malum trahentem, tribulat Deum ab homine se diuidentem, Deut. 8[:18]: Recordare *Domini Dei tui, quod ipse vires tibi præbuerit*.

Secundum beneficium est redempcionis ut in vsum emptoris transeas, Tre. 3[:19]: *Recordare paupertatis* contra delicias *absinthii et fellis*. Contra delicias atque signum ducit incognicionem significati, ideo pingitur crucifixo Christi. Exemplum de beato Ignacio. Sed heu quia in Psal. [77:42] dicitur *Non sunt recordati manus ejus, die qua redemit eos de* hoc est manus. Contra suos creauit, gubernauit, sanauit, redemit, benedixit, attraxit, diabolum deuicit, Ysai. 17[:10]: *Fortis adjutoris tui non es* recordatus.

¶ Tercium beneficum est glorificacionis quod recolendum est tanquam finis qui potissime mouet artificem ad operandum.

Et primum debet esse in intencione, sed cum ipse Deus sit causa causarum potissime debet mouere operatorem ad operandum propter ipsum, Psal. [41:2, 5]: *Quemadmodum desiderat cervus ad fontes aquarum*, et sequitur, *Hæc recordatus sum, et* confudi *in me animam meam*. Psal. [41:5] affectione quam *transibo*, immorte, *in locum tabernaculi* ad domum propter amenitatem. Psal. [136:1]: *Super flumina Babylonis*, id est, delectabilia mundi, non infra per sumersionem uel adhesionem *cum recordaremur* tui *Sion*, id est, superne ciuitatis, sed heu quia, Eccle. 9[:14]: *Civitas parva, et pauci* habitatores *in ea*, etc.

Secundo, debet homo recordari pertinencium ad se que sunt tria.

Primo, iniquitatis proprie ad dolendum et confitendum, sicut eger coram medico, Leu. 26[:39-40]: *Propter peccata patrum suorum et sua affligentur*, *donec* recordentur, etc. Ysai. 38[:15]: *Recogitabo tibi [omnes] annos meos*. Sed heu quia multi magis recordantur, dicta sua ad delectacionem quam ad detestacionem, Num. 11[:5]: Recordantur *piscium quos comedebamus*, *in mentem [nobis] veniunt cucumeres, et pepones*. Expone ibi ideo Ezech. 21[:24]: *Quod recordati estis iniquitatis vestræ*, sequitur, *manu capiemini*, etc. culpe sicut latro ducitur ad suspendium.

Secundo, recordi debet fragilitatis humane ad vitandum periculum. Sic uulpes videns vestigia bestiarum intranscium ad cubile leonis, sed nulla redeuncium noluit intrare. Sic de peccato et inferno, Psal. [77:39]: *Recordatus est*, Dominus quia recordari nos facit, *quia caro sunt*, fragiles ad ruinam, *spiritus vadens*, per se a gratia ad culpam, *et non rediens,* de culpa ad gratiam.

Item, recordatus est quia recordari nos facit quoniam puluis nos sumus. Ideo non est tutum appetere altitudinem ne vento vane glorie dispergans homo dicitur hic puluis propter vtilitatem materie fenum propter breuitatem uite flos agri propter mutabilitatem fortune flos nempe crescit et marcessit virescit et putrescit.

Secundo, debet recordari intertitudinis finis sue ad /f. 97vb/ preparandum se tanquam citatus ad respondendum, Tre. 1[:7]: *Recordata est* scilicet, anima, *dierum afflictionis sue*, scilicdet, mortis, *et inferni*. Sed heu quia Tre. 1[:9]: *Sordes ejus in pedibus ejus*, et non est recordatus [est] *finis* sue.

¶ Tercio, debet homo recordari eorum que spectant ad proximum.

Et primo, meritorum eius ad inuitandum, Job. 4[:7]: *Recordare, obsecro te, quis umquam innocens periit*?

Secundo, beneficiorum ad regraciandum uel respondendum, 1 Reg. 25[:31]: *Recordare ancillae tuae*. Sed heu qui multi promoti non recordantur pauperum amicorum suorum antiquorum.

¶ Tercio, iniuriarum illatarum ad emendam, Matt. 5[:23]: *Si offers munus tuum ad altare, et ibi recordatus [fueris]*.